open-index/open-wikipedia-markdown huggingface dataset:
Karjaan työväentalo Rientola

** Karjaan työväentalo / Folkets Hus Karis** on Karjaan kaupungissa sijaitseva ja edelleen aktiivisessa käytössä oleva työväentalo.

## Historiaa
Karjaan työväenyhdistys perustettiin vuonna 1907. Työväenyhdistys oli suomenkielinen, vaikka paikkakunta oli pääosin ruotsinkielinen. Työväenyhdistys keräsi alusta alkaen varoja rakennusrahastoon omaa työväentaloa varten. Tontin saanti tuotti vaikeuksia, koska ruotsinkieliset isännät eivät halunneet myydä maata työväenyhdistykselle. Lopulta löytyi vuokratontti, joka saatiin ostettua omaksi vuonna 1910. Tontille pystytettiin aluksi pieni rakennus, joka jäi myöhemmin piharakennukseksi. Talo sai nimekseen Rientola. Keväällä 1917 vietettiin pääosin talkootyönä rakennetun varsinaisen työväentalon vihkiäisjuhlaa. Talon rakentamiskustannukset olivat 40&nbsp;000 markkaa, josta lainan osuus oli 25&nbsp;000 markkaa. Työväentalosta on sanottu, että sen ovat rakentaneet Billnäsin sepät ja Karjaan rautatieläiset. Kansalaissodan aikana talo oli ensin punaisten ja myöhemmin valkoisten hallussa. Talo kärsi tuolloin vaurioita, joita sen vapautumisen jälkeen heti korjailtiin.

## Rakennus
Työväentalon kivijalkaan tuotiin kivet Inkoosta junalla. Inkoosta ostettiin myös riihi, jonka hirret käytettiin taloon. Vuosina 1937–1938 talossa tehtiin mittavat korjaus- ja muutostyöt, jotka maksoivat 100&nbsp;000 markkaa. Talon pääovi siirrettiin kadun puolelle ja alakertaan rakennettiin vuokrattavia myymälätiloja. Juhlasaliin vaihdettiin parkettilattia, ja talo sai peltikaton. Vuonna 1959 ala-aula uudistettiin, ja sinne rakennettiin wc-tilat. Taloon asennettiin myös keskuslämmitys. Nämäkin korjaustyöt tehtiin pääosin talkoilla. Vuonna 1987 taloa entisöitiin opetusministeriön rakennusavustuksen turvin. Näyttämöaukkoa pienennettiin, ja vanhat peiliovet palautettiin paikoilleen. Keskuslämmitysjärjestelmä, sähköt, sisämaalaukset ja valaisimet uudistettiin. Myös talon lämpöeristystä parannettiin. Talo maalattiin perinteen mukaisesti valkoiseksi. Taloa on tämänkin jälkeen kunnostettu jatkuvasti.

## Toimintaa työväentalolla
Työväentalo Rientola sijaitsee keskeisellä paikalla Karjaan keskustassa ja on aina ollut vilkkaassa käytössä. Käyttäjinä ovat olleet karjaalaiset yhdistykset ja yhteisöt.

## Lähteet
Eetu Apila

**Eetu Apila** (s. 8. tammikuuta 2002 Kiiminki) on suomalainen jääkiekkoilija, joka edustaa Suomi-sarjajoukkue Raahe-Kiekkoa. Hän on pelipaikaltaan oikea laitahyökkääjä.

## Ura
Apila on Limingan Kiekon kasvatti. Hän siirtyi kaudeksi 2017–2018 Oulun Kärppien C-nuoriin, jossa Apila voitti kauden päätteeksi SM-hopeaa. Kauden 2018–2019 päätteeksi hän voitti Kärppien ja Haukiputaan Ahmojen B2-nuorten yhdistelmäjoukkueessa SM-hopeaa. Kaudella 2019–2020 Apila toimi Kärppien B-nuorten varakapteenina. Kaudeksi 2020–2021 hän siirtyi Vaasan Sportin U20-joukkueeseen. Kaudella 2021–2022 Apila toimi joukkueen varakapteenina.

Kaudella 2022–2023 Apila debytoi Sportin SM-liigajoukkueessa. Hän teki liigadebyyttinsä tapaninpäivänä 26. joulukuuta 2022 vieraissa Rauman Lukkoa vastaan. Apila merkittiin Sportin nelosketjun oikeaan laitaan Erik Riskan sekä toisen debytantin, Viljami Haaralan viereen. Hän sai ottelussa jääaikaa 7.33 minuuttia. Apila sai myös syöttöpisteen Riskan tekemään maaliin. Syöttöpiste jäi hänen kauden ainoaksi tehopisteeksi Apilan pelaamassa 14 SM-liigan runkosarjaottelussa.

Syyskuussa 2023 Apila siirtyi II-divisioonajoukkue Laser HT:hen. Marraskuussa hän siirtyi loppukauden 2023–2024 kattavalla sopimuksella Suomi-sarjajoukkue JHT:hen. Syyskuussa 2024 Apila siirtyi kauden vuoden mittaisella sopimuksella II-divisioonajoukkue Haukiputaan Ahmoihin. Joulukuussa hän siirtyi kuitenkin loppukauden 2024–2025 kattavalla sopimuksella Suomi-sarjajoukkue Raahe-Kiekkoon.

## Muuta
Apila valmistui liiketoiminnan merkonomiksi Oulun seudun ammattiopistosta toukokuussa 2021.

## Tilastot

## Lähteet
*
*
*

### Viitteet
Salomon Hellsten

**Salomon Hellsten** (7. toukokuuta 1864 Virrat - 4. kesäkuuta 1922 Helsinki) oli suomalainen kirvesmies ja ammattiyhdistysvaikuttaja. 

Hellsten oli vuonna 1895 toimintansa aloittaneen Helsingin Työväenyhdistyksen (HTY) kirvesmiesten ammattiosaston perustajajäseniä. Vuonna 1899 Hellsten oli perustamassa Suomen Kirvesmiesten Liittoa ja 1906 sen seuraajaa Suomen Puutyöntekijäin Liittoa, jonka varapuheenjohtajana hän toimi vuoteen 1919 saakka. Suurlakon aikana Hellsten kuului Helsingin suurlakkokomiteaan ja myöhemmin Suomen Ammattijärjestön liittotoimikuntaan.

Sisällissodan jälkeen Hellsten oli uudelleenkäynnistämässä työväenliikkeen toimintaa. Hän oli HTY:n puheenjohtaja vuonna 1919 ja Helsingin kaupunginvaltuuston jäsen sosialidemokraattien edustajana 1918-1922. Hellsten kuoli vatsasyöpään Marian sairaalassa 58-vuotiaana kesäkuussa 1922. Hänet on haudattu Malmin hautausmaalle.

## Lähteet
Viljami Haarala

**Viljami Haarala** (s. 9. lokakuuta 2002 Mustasaari) on suomalainen jääkiekkoilija, joka pelaa Suomi-sarjajoukkue Lapuan Virkiässä. Hän on pelipaikaltaan keskushyökkääjä, mutta Haarala osaa pelata myös laidassa.

## Ura
Haarala on Vaasan Sportin kasvatti. Hän toimi kaudella 2019–2020 seuran B-nuorten kapteenina. Kaudeksi 2021–2022 Haarala nousi Sportin U20-joukkueen kapteeniksi.

Kaudella 2022–2023 Haarala debytoi Sportin SM-liigajoukkueessa. Hän teki liigadebyyttinsä tapaninpäivänä 26. joulukuuta 2022 vieraissa Rauman Lukkoa vastaan. Haarala merkittiin Sportin nelosketjun vasempaan laitaan Erik Riskan sekä toisen debytantin, Eetu Apilan viereen. Hän sai ottelussa jääaikaa 8.23 minuuttia. Haarala sai myös kakkossyöttöpisteen Riskan tekemään maaliin. Syöttöpiste jäi hänen kauden ainoaksi tehopisteeksi Haaralan pelaamassa yhdeksässä SM-liigan runkosarjaottelussa.

Haarala siirtyi kaudeksi 2023–2024 vuoden mittaisella sopimuksella Mestis-joukkue KeuPa HT:hen. Hänen tulokaskautensa toi siellä 43 runkosarjaottelussa kaksi syöttöpistettä.

Kaudeksi 2024–2025 Haarala siirtyi vuoden mittaisella sopimuksella Suomi-sarjajoukkue Lapuan Virkiään.

## Muuta
Haaralan isoveli Santeri pelaa hyökkääjänä Saksan kolmanneksi korkeimmalla sarjatasolla Oberliga-joukkue EHC Erfurtissa. Hän on pelannut urallaan myös 42 SM-liigaottelua Vaasan Sportissa sekä luonut uraa Italiassa ja Britanniassa.

Haarala valmistui ylioppilaaksi Vaasan lyseon lukiosta keväällä 2022.

## Tilastot

## Lähteet
*
*
*

### Viitteet
TCR Touring Car

**TCR Touring Car** on vakioautoluokka kilpailuun käytettäville autoille. TCR-autot perustuvat tuotantoautoihin, jotka ovat neljä- tai viisiovisia ja minimipituus on 4,2 metriä. Moottori on nelitahtinen turboahdettu ja sylinteritilavuus on yli 1750 cm3 ja enintään 2000 cm3. Autoihin sovelletaan Balance of Performance (BoP) -sääntöjä, joiden mukaan autojen suorituskykyä voidaan muuttaa: autoihin voidaan sijoittaa painolastia, moottorinohjausyksikköä voidaan säätää, ahtimen painetta voidaan muuttaa, ja ajokorkeutta voidaan muuttaa.

TCR:n on suunnitellut Marcello Lotti vuonna 2014. Säännöistä ilmoitettiin vuonna 2014.

Vuonna 2024 FIA ilmoitti vuodelle 2025 tulevasta TC Lite -luokasta, johon kuuluu kaksi alaluokkaa: TCL4 ja TCL5. Uudet luokat perustuvat Rally4 ja Rally5 -sääntöihin ja mahdollistavat saman auton käyttämisen rallissa ja rata-ajossa.

## Lähteet
Niclas Tenhovuori

**Niclas Juhani Tenhovuori** (s. 28. toukokuuta 2002 Helsinki) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan oikea laitahyökkääjä. Tenhovuori laukoo oikealta.

## Ura
### Seuraura
Tenhovuori on Karhu-Kissojen kasvatti. Hän siirtyi C-juniori-ikäisenä Jokereihin. Tenhovuori toimi kaudella 2017–2018 seuran C-nuorten kapteenina. Kauden 2018–2019 päätteeksi hän voitti B-nuorten Suomen-mestaruuden.

Toukokuussa 2021 Tenhovuori teki Jokereiden vuoden mittaisen ja kaksisuuntaisen KHL-sopimuksen. Samalla hänen vahvistettiin siirtyvän kaudeksi 2021–2022 Mestis-joukkue Kiekko-Vantaan vahvuuteen. Tenhovuori pelasi siellä tulokaskautensa aikana 38 runkosarjaottelua tehopistein 9+12=21 ja kaksi pudotuspeliottelua ilman tehopisteitä. Hän pelasi myös yhden Suomen Cupin ottelun ilman tehopisteitä. Tenhovuori pelasi osan kaudestaan myös Jokereiden U20-joukkueessa. Hän ei pelannut kuitenkaan otteluakaan KHL:ssä.

Tenhovuori teki toukokuussa 2022 vuoden mittaisen ja koeajan sisältävän sopimuksen SM-liigajoukkue Hämeenlinnan Pallokerhon kanssa. Syyskuussa hän sai joukkueeseen kauden 2022–2023 kattavan jatkosopimuksen. Tenhovuori aloitti kautensa seuran U20-joukkueessa, kunnes hän loukkaantui kahden ottelun jälkeen. Tenhovuoren kuntouduttua lokakuussa HPK lainasi hänet alustavasti viikon mittaisella sopimuksella takaisin Kiekko-Vantaan Mestis-joukkueeseen, jossa Tenhovuori pelasi viisi ottelua. Marraskuussa HPK lainasi hänet toiseen Mestis-joukkueeseen, Forssan Palloseuraan. Tenhovuori teki HPK:ssa SM-liigadebyyttinsä tapaninpäivänä 26. joulukuuta 2022 vieraissa Tapparaa vastaan. Hänet merkittiin joukkueen nelosketjun oikeaan laitaan Erkka Seppälän ja Eskil Woldin viereen. Tenhovuori sai ottelussa jääaikaa 6.15 minuuttia. Hänelle merkittiin myös teholukema –1. Tenhovuori pelasi HPK:ssa kahdeksan runkosarjaottelua ilman tehopisteitä. FPS:ssä hän pelasi kauden aikana kymmenen ottelua.

Kaudeksi 2023–2024 Tenhovuori palasi Jokereihin pelaamaan Mestistä. Hän pelasi runkosarjassa 38 ottelua tehopistein 12+8=20, mutta Tenhovuori ei kuitenkaan pelannut pudotuspeleissä, vaan hän vahvisti yli-ikäisenä Jokereiden U20-joukkuetta. Tenhovuori palasi kaudeksi 2024–2025 vuoden mittaisella sopimuksella Kiekko-Vantaaseen. Hän voitti kauden päätteeksi Mestis-pronssia. Huhtikuussa 2025 Tenhovuori teki seuran kanssa vuoden mittaisen jatkosopimuksen.

### Maajoukkueura
Tenhovuori on pelannut kolme nuorten ja yhden poikien maaottelun.

## Yksityiselämä
Niclas Tenhovuoren äiti on entinen tennispelaaja Nanne Dahlman (nykyään Saarelainen). Tenhovuoren äidinäidin veli Timo Kyntölä pelasi omalla urallaan hyökkääjänä 167 SM-sarjan ottelua Jokereissa ja kuului vuoden 1973 Suomen-mestaruuden voittaneeseen joukkueeseen. Tenhovuoren kummisetä Toni Dahlman pelasi omalla urallaan hyökkääjänä pudotuspelit mukaan lukien yhteensä 374 SM-liigaottelua sekä loi uraa myös kahdeksassa muussa Euroopan maassa. Hän pelasi myös 22 NHL-ottelua Ottawa Senatorsissa.

Tenhovuori valmistui merkonomiksi Perho Liiketalousopistosta keväällä 2021.

## Tilastot

## Lähteet
*
*
*

### Viitteet
Kilrootin voimalaitos

**Kilrootin voimalaitos** on Pohjois-Irlannin Antrimin kreivikunnassa sijaitseva lauhde- ja kaasuturbiinivoimalaitos. Laitoksen yksiköiden yhteissähköteho on 655 megawattia. Kivihiiltä ja raskasta polttoöljyä käyttävä kaksiyksikköinen lauhdevoimalaitos tuottaa 514 megawattia ja neliturbiininen kaasuturbiinilaitos 141 megawattia. Laitoksen yhteydessä on myös 10 megawatin Kilroot Advancion Energy Storage Array -akusto. Kilroot tuotti vuonna 2006 noin kolmasosan koko Pohjois-Irlannin sähkönkulutuksesta ja kuului maan sadan suurimman työnantajan joukkoon.

Yhdysvaltalainen AES Corporation osti laitoksen vuonna 1992 Pohjois-Irlannin sähköntuotannon yksityistämisen yhteydessä. Lähellä Carrickfergusin kylää sijaitsevaa laitoksen omisti ennen tätä Northern Ireland Electricity. AES Corporation myi laitoksen edelleen tšekkiläisen EPH-sijoitusyhtiön EPUKI -tytäryhtiölle kesäkuussa 2019.

Kilrootin pääyksikkö on Pohjois-Irlannin ainoa jäljellä oleva hiilivoimalaitos. Hiilen käyttö päättyy Yhdistyneessä kuningaskunnassa lokakuussa 2024, mitä ennen Kilrootin kaksi pääyksikköä siirtyvät käyttämään maakaasua. EPUKI tilasi kaksi korvaavaa avoimen kierron kaasuturbiinia Siemensiltä joulukuussa 2021. Päivitetty laitos on tarkoitus saada käyttöön syyskuuhun 2023 mennessä.

## Lähteet

## Aiheesta muualla
VähäE

**Eero Vähätalo,** taiteilijanimeltään **VähäE** (s. 9. lokakuuta 1989), on suomalainen rap-artisti. VähäE on julkaissut 13 singleä ja on tullut tunnetuksi erityisesti Matti Eskon Rekkamies-kappaleesta tekemästään rap-versiosta, jonka tekoprosessissa alkuperäisesittäjä oli itse mukana. Artistin muissa kappaleissa käsitellään muun muassa itsensä voittamiseen ja tavallisen duunarin arkeen liittyviä teemoja. Tyylilajiltaan VähäE:n kappaleet ovat energistä pop-rapia.

## Ura
Räppäämisen VähäE aloitti vasta verrattain vanhemmalla iällä, mutta sen jälkeen asiat etenivät varsin nopeasti. Lyhyen demotteluvaiheen jälkeen ensimmäinen single julkaistiin vuonna 2021 ja jo syyskuussa 2021 hän solmi managerointisopimuksen turkulaisen *Sakon Studion* kanssa. Vuoden 2022 alussa hänet kiinnitettiin lisäksi *Hit Happens* -levy-yhtiölle.  

VähäE:n ensimmäinen enemmän huomiota saanut julkaisu oli ”Tien päällä” -single, joka levisi erityisesti rekkaspottaajien ja kuskien Tiktok-julkaisujen välityksellä. Julkisuuden seurauksena syntyi myös mahdollisuus tehdä yhteisjulkaisu Matti Eskon kanssa.  

VähäE:n ensimmäinen live-esiintyminen oli Power Truck Showssa 12. elokuuta 2022, minkä jälkeen hän on esiintynyt lukuisissa erilaisissa tapahtumissa ympäri Suomea. 

VähäE:n äänitteillä on vieraillut myös mm. Voice of Finlandista tuttu Arto Pesonen.

## Yksityiselämä
*[[Aamuset]]*-lehden haastattelussa VähäE on kertonut tulleensa huostaanotetuksi kolme vuotiaana, jonka jälkeen hänet sijoitettiin sijaisperheeseen Taivassaloon maaseudulle. Hän on kertonut saaneensa tätä kautta ihanat sijaisvanhemmat ja uuden startin elämälleen. Nuorena hän oli kertomansa mukaan villi ja levoton eikä teoriapainotteinen koulunkäynti tuntunut omalta. Hyvien arvosanojen sijaan hän sai usein jälki-istuntoa. Oma juttu löytyi kuitenkin ammattikoulussa ja hän on ajanut yhdistelmäajoneuvoa vuodesta 2010. Omilla kappaleillaan hän haluaa esteistä huolimatta kannustaa ihmisiä seuraamaan omia unelmiaan sinnikkäästi. 

Osasta VähäE:n kappaleista on löydettävissä yhtymäkohtia hänen omaan elämäänsä.

## Lähteet
Stock car -kilpailu

**Stock car -kilpailu** tarkoittaa autourheilutyyppiä. Autot ovat aikoinaan perustuneet tuotantoautoihin, josta tulee vakioautoihin viittaava nimitys, mutta nykyään autot ovat nimenomaan kilpailua varten rakennettuja. Laji on peräisin Yhdysvalloista, jonka suurin hallinnoija on NASCAR. Monet kilpailut ajetaan ovaaliradoilla, mutta myös muun tyyppisiä ratoja käytetään.

Autot ovat silhuettiautoja, jotka muistuttavat ulkomuodoltaan henkilöautoja, mutta tekniikka poikkeaa täysin tuotantoautoista.
Formula-kilpailu

**Formula-kilpailu** (Pohjois-Amerikassa , ’avopyöräisillä kilpailu’) tarkoittaa moottoriurheilua avopyöräisillä yksipaikkaisilla autoilla. Termi on peräisin FIA:n käyttämästä nimeämisestä toisen maailmansodan jälkeen (*formulae* tarkoittaa kaavoja). Parhaiten tunnettuja formula-sarjoja ovat esimerkiksi Formula 1 ja Formula E, mutta on myös useita luokkia, joiden nimessä ei ole sanaa *formula* (esimerkiksi GP2). Monet formula-sarjat on tarkoitettu askeleiksi korkeamman tason sarjoihin.

## Kilpasarjoja ja -luokkia
* Formula 1
* Formula 2
* Formula 3
* Formula 4
* Formula Ford
* GP2
* GP3
* Indy Racing League
* World Series by Renault
Mark-Posten

**Mark-Posten** (lyh. **MkP**) on ruotsalainen vuonna 2022 perustettu verkkolehti, jonka toimitus on Kinnassa. Se ilmestyy näköislehtenä kahdesti viikossa ja kuuluu Stampen Media -konserniin.

## Lähteet

## Aiheesta muualla
* Lehden verkkosivut
Luettelo Salon hautausmaista

**Luettelo Salon hautausmaista** käsittää Salon kaupungin alueella olevia hautausmaita.

## Hautausmaat
Salon seurakunnalla on 21 hautausmaata.

Salon seutukunnassa tapahtui vuoden 2009 alussa kymmenen kunnan kuntaliitos, kun Halikon, Kiikalan, Kiskon, Kuusjoen, Muurlan, Perniön, Perttelin, Suomusjärven ja Särkisalon kunnat ja Salon kaupunki liittyivät uudeksi Salon kaupungiksi. Uskelan kunta oli liittynyt Saloon ja Angelniemen kunta Halikkoon jo vuoden 1967 alussa. Angelniemen seurakunta oli liittynyt Halikon seurakuntaan kuntaliitoksen myötä. Salon ja Uskelan seurakunnat olivat yhdistyneet vuonna 1948 Salo-Uskelan seurakunnaksi.

Kirkkohallitus päätti helmikuussa 2008, että liitoskuntien seurakunnat lakkautetaan ja Saloon muodostetaan yksi seurakunta. Seurakunta on jaettu kymmeneen seurakunta-alueeseen liitosseurakuntien mukaisesti.

Seurakunnalla ei ole yhteistä päähautausmaata. Halikon hautausmaa on Halikon alueen päähautausmaa ja Helisnummi Salo-Uskelan alueen. 

Teijon ruukin hautausmaa oli yksityinen, kunnes 2010 se siirtyi Salon seurakunnan haltuun. 

Halikossa on entisen Halikon sairaalan hautausmaa, joka on vihitty käyttöön vuonna 1932, ja jonne on tehty ensimmäinen hautaus seuraavana vuonna. Hautausmaa on perustettu sairaalan tarpeisiin ja sinne on haudattu potilaita ja henkilökunnan jäseniä. Hautausmaan alueeseen kuuluu myös vuoden 1918 punavankien teloituspaikka, jonka joukkohautaan on haudattu noin 40–50 vankia. Hautausmaata ei ole erotettu omaksi alueeksi, vaan se kuuluu sairaalan tilaan ja sen omistaa Varsinais-Suomen sairaanhoitopiirin kuntayhtymä.

## Luettelo

## Lähteet
European Le Mans Series -kausi 2016

**European Le Mans Series -kausi 2016** oli European Le Mans Series -sarjan 13. kausi. Kausi alkoi 16. huhtikuuta Englannin Silverstonessa ja päättyi 23. lokakuuta Portugalin Estoriliin.

Kausi jatkoi edellisen kauden tapaan neljän tunnin kilpailuilla, mutta kauteen lisättiin kuudes kilpailu Spa-Francorchampsin radalla. Kausi palasi kolmeen kilpaluokkaan: LMP2, LMP3 ja LMGTE. GTC-luokan kilpailijoille oli kalenterissa oma sarja Michelin GT3 Le Mans Cup. 

## Kilpailukalenteri

## Tulokset

## Lähteet
IMSA

**International Motor Sports Association** (**IMSA**) on pohjoisamerikkalainen autourheilujärjestö, jonka päämaja sijaitsee Daytona Beachissä Floridassa. Se toimii FIA:n ACCUS-haaran määräysvallan alla. IMSA:n perusti John Bishop vuonna 1969 ja nykyään sen omistaa NASCAR-järjestö.

IMSA järjestää muun muassa IMSA SportsCar Championship -sarjaa. Aiempiin sarjoihin kuuluu IMSA GT Championship.

Vuonna 2021 kerrottiin, että IMSA, FIA ja ACO ovat päässeet yhteisymmärrykseen Le Mans Hypercar (LMH) ja Le Mans Daytona h (LMDh) -autojen yhteensopivuudesta eri sarjoissa ja kilpailuissa.

## Lähteet
Dime novel

**Dime Novel** (”Lanttiromaani”) tarkoittaa halpaa, yleensä pehmytkantista melodraamaa ja jännitystä tarjoavaa seikkailuromaania, jotka olivat suosittuja Yhdysvalloissa noin vuosina 1860–1915. Nimitys tulee siitä, että tällaiset viihderomaanit maksoivat dimen eli 10 sentin kolikon.

Alun perin ”dime novel” oli Erastus ja Irwin Beadlen julkaiseman *Beadle’s Dime Novels* -julkaisusarjan tuotenimi. *Beadle’s Dime Novels* -sarjan ensimmäinen kertomus oli Ann Sophia Stephensin kirjoittama *Malaeska, The Indian Wife of the White Hunter*, jota myytiin yli 300&nbsp;000 kappaletta. Sarjassa julkaistiin villin lännen tarinoita, meritarinoita ja historiallisia romanttisia kertomuksia. Useat muut kustantajat seurasivat Beadlejen esimerkkiä ja alkoivat julkaista halpoja kertomuksia. Dime novelien suosio oli suurimmillaan 1860–1870-luvuilla, ja alkoi sen jälkeen asteittain hiipua.

Useimmat dime novelit olivat lännenkertomuksia. Yksi tunnetuimmista dime novelien kirjoittajista oli E.Z.C. Judson, joka julkaisi suurimman osan tarinoistaan salanimellä Ned Buntline. Muita huomattavia dime novel -kirjailijoita olivat Stephensin ja Buntlinen ohella J. R. Coryell ja Edward L. Wheeler. Kioskikirjallisuutta julkaisevat pulp-lehdet syrjäyttivät 1900-luvun alkupuolella dime novelit.

## Lähteet
* Hosiaisluoma, Yrjö: Kirjallisuuden sanakirja. WSOY. Helsinki 2003. .
### Viitteet
One Way TV

**One Way TV** on suomalainen kristillinen televisiokanava, joka aloitti lähetyksensä 1. maaliskuuta 2020. Kanavan on perustanut suomalainen lähetysjärjestö One Way Mission. One Way TV toimii antenniverkossa ja näkyy kaikkialla Suomessa. Kanava toimii kanavanippu E:ssä ja näkyy kanavapaikalla 34.

## Katso myös
* Tapani Suonto

## Lähteet
Luke Hughes

**Luke Hughes** (s. 9. syyskuuta 2003 Manchester, New Hampshire, Yhdysvallat) on yhdysvaltalainen jääkiekkoilija, joka edustaa NHL:ssä pelaavaa New Jersey Devilsiä. Hän on pelipaikaltaan puolustaja ja laukoo vasemmalta. Devils varasi Hughesin ensimmäisellä kierroksella neljäntenä pelaajana .

Lokakuussa 2025 Hughes solmi Devilsin kanssa seitsemänvuotisen ja yhteensä 63 miljoonan dollarin arvoisen jatkosopimuksen.

Hughes edusti Yhdysvaltain USNTDP-joukkuetta World U-17 Hockey Challenge -junioriturnauksessa vuonna 2019, jossa hän joukkueineen voitti hopeaa. 5. toukokuuta 2022 hänet nimettiin aikuisten maajoukkueeseen MM-kilpailuihin 2022. Hän teki turnauksessa yhden maalin ja kolme syöttöpistettä kymmenessä ottelussa.

Hughes valittiin kapteeniksi nuorten maajoukkueeseen MM-kilpailuihin 2023.

## Perhe
Luken isoveljet Quinn ja Jack pelaavat NHL:ssä. Heidän isänsä Jim Hughes on ollut Boston Bruinsin apuvalmentaja ja Toronto Maple Leafsin pelaajakehityksen johtaja, ja heidän äitinsä Ellen Weinberg-Hughes on pelannut Yhdysvaltain naisten jääkiekkomaajoukkueessa.

## Lähteet

## Aiheesta muualla
*
*
Cascatelli

**Cascatelli** on Dan Pashmanin suunittelema ”täydellinen” pastan muoto. Nimi tulee italian kielen sanasta *cascata*.

Pashmanin mukaan kolme pääkomponenttia tekee pastan muodosta ”täydellisen”:
# ”haarukoitavuus” - kuinka helppoa on saada pastan muoto haarukkaan ja pitää se siellä.
# ”kastike” - kuinka hyvin kastike tarttuu siihen.
# ”hampaiden uppoavuus” – kuinka miellyttävää on upottaa hampaat siihen. 

## Lähteet
Beninin parlamenttivaalit 2023

**Beninin parlamenttivaalit** järjestettiin 8. tammikuuta 2023. Vaaleissa äänestäjät valitsivat kansalliskokoukseen 109 kansanedustajaa, joista uuden vaalilain mukaan vähintään 24 tulee olla naisia, vähintään yksi jokaiseen vaalipiiriin.

## Järjestelmä
Vaaleissa on äänioikeutettuja yhteensä 6&nbsp;600&nbsp;572 henkilöä. Äänestyspaikkoja on 17&nbsp;749, jotka ovat 7&nbsp;986 äänestyskeskuksessa. 

Vaaleihin on hyväksytty ehdokkaita seitsemästä puolueesta. Paikkoja parlamenttiin voivat saada vain ne puolueet, jotka saavat yli 10 prosenttia äänistä. Vaaleihin hyväksyttiin seitsemän puoluetta, joista kolme edusti oppositiota. 

## Edelliset vaalit
Vuonna 2019 järjestetyissä parlamenttivaaleissa herätti kiistoja uusi vaalilaki, jonka mukaan parlamenttivaalien osallistumismaksu nousi 8,3 miljoonasta CFA-frangista 249 miljoonaan frangiin (380&nbsp;000 euroa). Uudistuksella pyrittiin vähentämään vaaleihin osallistuvien puolueiden määrää, joka oli noin 200. 

Puoluejärjestelmän uudistus ja uusi vaalilaki johtivat parlamenttivaalien järjestämiseen, johon oppositiopuolueet eivät voineet osallistua. Vaaleihin osallistui kaksi presidentti Patrice Talonia tukevaa puoluetta, joiden edustajat valittiin parlamenttiin. Vuoden 2015 parlamenttivaaleihin osallistui 2 946 042 äänestäjää, kun taas vuoden 2019 vaaleihin osallistui 1 147 625 äänestäjää.

Oppositiopuoleiden vaaleihin osallistumisen estäminen johti väkivaltaisuuksiin huhti-toukokuussa 2019 useissa Beninin kaupungeissa. Internet suljettiin vaalipäivänä.

Alustavia tuloksia vaaleista odotetaan tammikuun 11. päivänä. Seuraavat presidentinvaalit järjestetään Beninissä vuonna 2026, jolloin järjestetään myös seuraavat parlamenttivaalit.

## Tulokset

## Kommentit
Vaalien alustavien tulosten julkaisemista seuraavana päivänä oppositio väitti presidenttiä tukevien puolueiden voittaneen vaalivilpin ja äänten ostamisen avulla. Se ei kuitenkaan antanut todisteita väitteidensä tueksi. Julkistaessaan äänestyksen lopullisen tuloksen Beninin perustuslakituomioistuin havaitsi vaalien suorittamisessa useita väärinkäytöksiä, mutta sen mukaan ne eivät heikentäneet vaalien uskottavuutta.

## Analyysi
Vaalit sujuivat rauhallisesti. Äänestäjiä oli 37,79 prosenttia äänioikeutetuista. Edellisissä 2019 vaaleissa äänestysprosentti oli 27,12.

Presidentti Patrice Talonia tukevan liikkeen kaksi puoluetta, joiden edustajat olivat ainoat osallistumaan sallitut puolueet edellisissä parlamenttivaaleissa, saivat yhteensä 81 paikkaa 109 edustajapaikasta. Opposition edustaman puolueen ehdokkaat saivat 28 paikkaa.

Äänestystulos merkitsee opposition paluuta Beninin kansalliskokoukseen.

Naisia uudessa parlamentissa on 28 edustajaa.   

## Katso myös

* Beninin parlamenttivaalit 2019
* Beninin politiikka

## Lähteet

## Aiheesta muualla

* Beninin oppositio väittää maan parlamentti­vaaleja vilpillisiksi, *Helsingin Sanomat* 12.1.2023
European Le Mans Series -kausi 2017

**European Le Mans Series -kausi 2017** oli European Le Mans Series -sarjan 14. kausi. Kausi alkoi 15. huhtikuuta Englannin Silverstonessa ja päättyi 22. lokakuuta Portugalin Algarvessa.

Muutoksina edelliseltä kaudelta Monza korvasi Imolan Italiassa ja Portimão korvasi Estorilin Portugalissa. ELMS-sarjan ohella tukisarjana ajettiin Michelin Le Mans Cup -sarjaa.

## Kilpailukalenteri

## Tulokset

## Lähteet
Giovanni de Macque

**Giovanni de Macque** (1548 Valenciennes, Ranska – syyskuu 1614 Napoli, Italia) oli ranskalainen säveltäjä. Hän vietti suuren osan elämästään Italiassa – ensin Roomassa, sittemmin Napolissa. De Macque sävelsi yli neljänkymmenen vuoden ajan teoksia, jotka vähitellen muuttuivat tyyliltään kokeellisemmiksi.

De Macque lauloi lapsena keisarillisen kapellin kuorossa Wienissä. Hän opiskeli siellä myös jesuiittain oppilaitoksessa. Hänen opettajansa sävellyksessä oli Philippe de Monte. Vuosina 1580–1581 de Macque työskenteli San Luigi dei Francesi -kirkon urkurina. Hänen näiltä ajoilta peräisin olevat sävellyksensä ovat enimmäkseen tyylillisesti konventionaalisia madrigaaleja. De Macque siirtyi Napoliin vuonna 1585 tai 1586. Siellä hän palveli Venosan ruhtinasta, Carlo Gesualdon isää Fabrizio Gesualdoa. De Macquesta tuli Napolissa vuoteen 1590 mennessä Casa Santa dell'Annunziatan toinen urkuri; ensimmäisenä urkurina toimi samaan aikaan Scipione Stella. Vuonna 1594 de Macque otti vastaan urkurin viran Espanjan varakuninkaan kapellissa. Hän sai pian *maestro di cappellan* aseman. De Macque jatkoi myös madrigaalien säveltämistä, mutta hänen vuonna 1596 julkaistut motettinsa osoittivat jo merkkejä kiinnostuksesta epäperinteisiä tekniikoita, kuten kromaattisuutta kohtaan.

De Macque jatkoi säveltämistä kokeellisemmalla tyylillä muun muassa käyttämällä aiemmin kiellettyjä intervalleja ja soveltamalla suhteellisen harvinaisia tapoja tekstin musiikkiin yhdistämisessä. Vuonna 1617 julkaistiin de Macquen teokset *Gagliarda prima*, *Prima stravaganza* ja *Toccata a modo di trombetta*, jotka ovat nousseet hänen levytetyimpien instrumentaalisävellystensä joukkoon. Myös de Macquen madrigaaleja on levytetty ensisijaisesti Accent Recordsille.

De Macquen johdolla opiskelivat muiden muassa Andrea Falconieri, Francesco Lambardi, Giovan Domenico Montella ja Luigi Rossi.

## Lähteet

## Aiheesta muualla
* IMSLP: nuotteja
European Le Mans Series -kausi 2018

**European Le Mans Series -kausi 2018** oli European Le Mans Series -sarjan 15. kausi. Kausi alkoi 15. huhtikuuta Ranskan Paul Ricardissa ja päättyi 28. lokakuuta Portugalin Algarvessa.

Kaudella olivat mukana samat kilpailut kuin edellisellä kaudella. Kilpailijat ajoivat LMP2, LMP3 ja LMGTE-luokissa.

## Kilpailukalenteri

## Tulokset

## Lähteet
European Le Mans Series -kausi 2019

**European Le Mans Series -kausi 2019** oli European Le Mans Series -sarjan 16. kausi. Kausi alkoi 14. huhtikuuta Ranskan Paul Ricardissa ja päättyi 27. lokakuuta Portugalin Algarvessa.

Kaudella oli mukana Barcelonan kilpailu, joka ei ollut sarjassa mukana kymmeneen vuoteen. Kilpailijat ajoivat LMP2, LMP3 ja LMGTE-luokissa.

## Kilpailukalenteri

## Tulokset

## Lähteet
Olav Akselsen

**Olav Akselsen** (28. elokuuta 1965 Stord – 17. elokuuta 2021 Stord) oli norjalainen työväenpuolueen poliitikko. Hän istui suurkäräjillä 1989–2009 ja toimi Norjan öljy- ja energiaministerinä 2000–2001.

Akselsen kuoli syöpään 55-vuotiaana elokuussa 2021. Hän oli naimisissa ja hänellä oli kolme lasta.
## Lähteet

## Aiheesta muualla

* ''Olav Akselsen'' Norjan suurkäräjien verkkosivuilla
European Le Mans Series -kausi 2020

**European Le Mans Series -kausi 2020** oli European Le Mans Series -sarjan 17. kausi. 
Koronapandemian johdosta kauden alku viivästyi heinäkuulle ja kausi lyhentyi viiteen kilpailuun kun Espanjan kilpailu peruttiin ja Le Castellet oli kahteen kertaan.

Edellisenä vuotena kauden ilmoitettiin alkavan 5. huhtikuuta Espanjan Barcelonassa ja päättyvän 26. lokakuuta Portugalin Algarvessa.

## Kilpailukalenteri

## Tulokset

## Lähteet
European Le Mans Series -kausi 2022

**European Le Mans Series -kausi 2022** oli European Le Mans Series -sarjan 19. kausi. Kausi alkoi 17. huhtikuuta Ranskan Paul Ricardissa ja päättyi 16. lokakuuta Portugalin Algarvessa.

Kilpailijat ajoivat LMP2, LMP3 ja LMGTE-luokissa. Luokkien voittajat saivat kutsun kilpailla seuraavan vuoden Le Mansin 24 tunnin ajoissa.

## Kilpailukalenteri

## Tulokset

## Lähteet
Kolmas maailma (kirja)

**Kolmas maailma: uutta proosaa espanjankielisestä Amerikasta** on vuonna 1966 julkaistu novelliantologia. Valikoiman on toimittanut ja suomentanut Matti Rossi. Kokoelman tunnetuimpia kirjailijanimiä ovat Jorge Luis Borges, Miguel Angel Asturias, Juan Jose Arreola, Horacio Quiroga ja Octavio Paz.

## Novellit

* Guadalupe Amor: *Tunnustus*; *Tellukeskus*; *Mónica Mijares*; *Tyydyttämätön*; *Likainen*
* Juan José Arreola: *Hyönteiset*; *Sammakko*; *Boa*; *Maamyyrät*; *Pöllö*; *Karhu*; *Sarvikuono*; *Ajolote*; *Apinat*; *Vapaudesta*; *Vaimonvaihto*
* Miguel Angel Asturias: *Tatuoidun naisen legenda*; *Kevätmyrskyn noidat*
* Jorge Luis Borges: *[[Tlön, uqbar, orbis tertius]]*; *Babylonian arpajaiset*; *[[Baabelin kirjasto]]*; *Mies, joka kirjoitti ’Quijoten’*
* Guillermo Cabrera Infante: *Kuubalainen serenadi*; *Hän lauloi vain boleroja*
* Rosario Castellanas: *Balún-canán*
* Julio Cortázar: *Tarinoita kronopioista ja vaamuista*; *Erillisiä tarinoita*; *Rayuela*
* Luis Alberto Heiremans: *Teresa*
* Octavio Paz: *Kimppu sinisiä silmiä*; *Elämäni aallon kanssa*
* Virgilio Piñera: *Liha*; *Matka*; *Suuri Baro*
* Horacio Quiroga: *Höyhenpielus*
* Juan Rulfo: *Luvina*; *Akkojen rinne*; *Sano niille etteivät tapa minua!*; *Analecto morones*

## Vastaanotto

Kerttu Manninen kiitti aikalaisarviossaan *Kolmatta maailmaa* siitä, että se toi suomalaisten tietoisuuteen latinalaisen Amerikan kirjallisuutta, jota aiemmin oli suomennettu hyvin vähän. ”Olisikin ollut suotavaa, että tähän espanjankielisen Amerikan proosan valikoimaan olisi liitetty sitä koskeva yleiskatsaus, sillä lyhyet kirjailijaesittelyt kunkin tekijänosuuden alussa eivät riittävästi pohjusta tietämättömälle kirjailijan asemaa enempää oman maansa kuin koko latinalaisen Amerikan kirjallisuudessa. Ilman katsaustakin tämä proosavalikoima on toki sekä kiinnostusta herättävä että nimistöltään edustava.”

## Huomautukset

## Lähteet
Tähtimerietanat

**Tähtimerietanat** (Dorididae) on vapaakiduskotiloihin kuuluva nilviäisheimo. Heimon lajeja tavataan merivesistä.

## Taksonomia ja anatomia
Tähtimerietanat jaetaan kuuteen sukuun. Heimon lajit ovat kuorettomia ja ruumiinmuodoltaan soikeita tai pitkänomaisia. Suurimmat lajit voivat saavuttaa 20 cm:n pituuden. Tähtimerietanoiden manttelissa on useita nystyjä. Kidukset sijaitsevat peräaukon ympärillä.

## Levinneisyys ja elintavat
Tähtimerietanoita tavataan maailmanlaajuisesti meristä. Heimon lajien ravintoa ovat sienieläimet.

## Lähteet
Moyle Interconnector

**Moyle Interconnector** on 500 megawatin merikaapeliyhteys Skotlannin ja Pohjois-Irlannin välillä. Tasasähkötekniikalla rakennettu yhteys kulkee 63 kilometrin matkan pääosin meren alla Ayrshiren Auchencroshista Antrimin kreivikunnan Ballycronan Moreen. Kaapelia operoi Mutual Energy ja se otettiin käyttöön joulukuussa 2001.

## Historia
Skotlannin ja Pohjois-Irlannin välistä kaapeli oli suunniteltu yli 30 vuotta ennen Moyle Interconnector -projektin käynnistymistä vuonna 1990. Kaapelin tarkempi suunnittelu alkoi merenpohjan tutkimuksilla, mitä seurasi sähkönsiirto-operaattorien Northern Ireland Electricity (NIE) ja Scottish Power välillä solmittu projektisopimus. Tasasähköyhteys oli todettu jo varhaisissa selvityksissä vaihtosähköyhteyttä paremmaksi ratkaisuksi, ja myöhemmät selvitykset vahvistivat havaintoa.

Kaapelin luvitus valmistui pitkittyneen suunnittelu- ja kuulemisprosessin päätteeksi vuonna 1998. Muuntoasemat saatiin luvitettua kahta vuotta myöhemmin vuonna 2000, jolloin käynnistyivät myös linkin rakennustyöt. Linkki käynnistettiin joulukuussa 2001 ja saatiin täyteen kaupalliseen käyttöön huhtikuussa 2002.
 
Kaapeli paransi sähkön toimitusvarmuutta ja madalsi energiakustannuksia Pohjois-Irlannissa. Vuonna 2007 tapahtuneen koko Single Electiricity Market|Irlannin kattavaan yhtenäiseen sähkömarkkinaan (, lyh. *SEM*) siirtymisen jälkeen kaapeli on hyödyttänyt Pohjois-Irlannin ohella myös Irlannin tasavallan kuluttujia. Uusiutuva energiantuotanto on kasvanut merkittävästi koko Irlannissa, minkä seurauksena linkkiä on käytetty myös kasvavassa määrin ylituotannon siirtoon Skotlantiin. Integrated Single Electricity Marketiin (I-SEM) siirtyminen lokakuussa 2018 on edelleen vahvistanut Irlannin SEM-markkinan ja Ison-Britannian markkinaintegraatiota ja tehostanut Moyle Interconnectorin molemminsuuntaista hyödyntämistä.

## Tekninen toteutus

Moyle Interconnector koostuu Skotlannissa ja Pohjois-Irlannissa sijaitsevista 2&nbsp;× 250&nbsp;kV kaksoismonopolaarisista HVDC-muuntoasemista ja ne yhdistävistä kahdesta erillisestä 250&nbsp;megawatin merikaapeleista, joiden pituus on 63 kilometriä. Kaapeliyhteyttä varten jouduttiin rakentamaan Skotlannin päässä myös uusi 64-kilometrinen 275 kilovoltin vaihtovirtayhteys. Nexans Norway toimitti siirtoyhteyden kaapeloinnit ja Siemens muuntoasemat. Hankkeen pääurakotisija oli Viridan Group.

## Lähteet

## Aiheesta muualla
Suola (täsmennyssivu)

**Suola** voi viitata seuraaviin asioihin:
* suola eli ioniyhdiste, yleisnimitys pääasiassa ionisidoksista koostuvalle yhdisteelle
* erilaisia suoloja:
** ruokasuola eli natriumkloridi, kemiallinen yhdiste ja elintarvike
** merisuola
** tiesuola eli maantiesuola
** vuorisuola
* Suola, joki Venäjällä
Laure Cinti-Damoreau

**Laure Cinti-Damoreau** (alun perin *Laure-Cinthie Montalant*; 6. helmikuuta 1801 Pariisi – 25. helmikuuta 1863 Pariisi) oli ranskalainen oopperalaulaja, joka oli äänialaltaan sopraano.

Cinti-Damoreau opiskeli pianonsoittoa, solmisaatiota ja harmoniaa Pariisin konservatoriossa. Lauluopetusta hän sai Charles-Henri Plantadelta, jonka opastamana hän pääsi tutustumaan Pariisin salonkeihin. Angelica Catalani kiinnostui Cinti-Damoreausta, joka pääsi vuonna 1816 debytoimaan Théâtre-Italieniin Lilan roolissa Vicente Martín y Solerin oopperassa *[[Una cosa rara]]*. Taiteilijanimekseen Cinti-Damoreau omaksui tuolloin Angelica Catalanin italialaistaman nimen Cinti. Vuosina 1816–1818 hän esiintyi lähinnä sivurooleissa, mutta sai tunnustusta myös pääroolin tulkinnasta Manuel Garcían oopperassa *Il califfo di Bagdad*. Vuonna 1819 Cinti-Damoreausta tuli Théâtre-Italienin vakituinen jäsen. Hän saavutti suosiota rooleilla muiden muassa oopperoissa *[[Sevillan parturi]]* (Rosina), *[[Don Giovanni]]* (Zerlina), *[[Varasteleva harakka]]* (Ninetta) ja *[[Tancredi]]* (Amenaide). Cinti-Damoreau oli vuodesta 1827 naimisissa laulajakollegansa Vincent-Charles Damoreaun kanssa.

Cinti-Damoreau oli vuosina 1825–1835 yksi Pariisin oopperan johtavista esiintyjistä. Hän oli siellä mukana kantaesittämässä oopperoita Gioacchino Rossinilta (muun muassa *[[Wilhelm Tell (ooppera)|Wilhelm Tell]]*), Daniel-François-Esprit Auberilta ja Giacomo Meyerbeeriltä. Cinti-Damoreau jatkoi uraansa vuosina 1836–1841 Opéra-Comiquessa, jossa hän pääsi Auberin suosikkiesiintyjäksi. Hän matkusti esiintymään myös Lontooseen, Brysseliin, Haagiin, Yhdysvaltoihin ja Pietariin. Vuosina 1833–1856 Cinti-Damoreau toimi Pariisin konservatorion ensimmäisenä naispuolisena laulunopettajana.

Cinti-Damoreau loi poikkeuksellisen suuren määrän rooleja uusissa oopperoissa. Myös ohjelmiston monipuolisuus teki hänen urastaan erityisen: hän oli yksi harvoista laulajista, jotka saavuttivat menestystä laajalti vaihtelevissa oopperalajeissa (opera buffa, opera seria, grand opéra, opéra comique). Laulu- ja opetustyönsä ohella Cinti-Damoreau julkaisi useita sävellyksiä ja kirjan *Méthode de Chant*.

## Lähteet

## Aiheesta muualla
* IMSLP: Laure Cinti-Damoreau
James Allen

**James Allen** voi tarkoittaa seuraavia:
* James Allen (journalisti) (s. 1966), journalisti ja selostaja
* James Allen (kilpa-autoilija) (s. 1996), australialainen kilpa-autoilija
James Allen (kilpa-autoilija)

**James Allen** (s. 4. heinäkuuta 1996, Perth) on australialainen kilpa-autoilija. Allen on ajanut European Le Mans Series -sarjassa. Allen on voittanut vuonna 2012 Australian karting-mestaruuden.
Allen on ajanut vuonna 2018 FIA World Endurance Championship -sarjassa DragonSpeed-tallissa Fujin 6 tunnin ajoissa.

## Lähteet
William Aiton

**William Aiton** (1731 Hamilton, Lanarkshire, Skotlanti – 2. helmikuuta 1793 Lontoo) oli skotlantilainen kasvitieteilijä ja puutarhuri. Hän oli Kew Gardens -puutarhan ensimmäinen hoitaja ja sen kehittäjä.

## Elämä ja ura
Aiton syntyi pienessä kylässä Hamiltonin lähellä Lanarkshiressä ja perehdytettiin lapsena puutarhurin työhön. Vuonna 1754 hän tuli Lontooseen etsimään työtä, ja Chelsea Physic Garden -puutarhan silloinen puutarhuri Philip Miller palkkasi hänet apulaiseksi. Vuonna 1759 hänet nimitettiin ensimmäiseksi hoitajaksi Kewin kasvitieteelliseen puutarhaan, joka oli tuolloin Walesin leskiprinsessa Augustan omistuksessa. Aiton nosti pian puutarhan aseman merkittäväksi, loi sen arvostetun maineen ja kartutti sen kokoelmia. Vuonna 1783 hänet ylennettiin Kew'n ja Richmondin kuninkaallisten metsästys- ja huvipuutarhojen johtajaksi, ja hän säilytti samalla entisen virkansa. Samalla Yrjö III rakennutti hänelle talon Kew'hen. Vuonna 1789 hän julkaisi teoksen *Hortus Kewensis*, joka on luettelo Kewin kuninkaallisessa puutarhassa viljellyistä kasveista. Tähän arvostettuun teokseen, joka sisältää 5 600 kasvin luettelon, hän käytti suuren osan vapaa-ajastaan yli kuudentoista vuoden ajan. Toinen painos ilmestyi vuosina 1810–1813 viitenä niteenä Aitonin vanhimman pojan William Townsend Aitonin toimittamana. Hän sai apua Daniel Solanderilta, Joseph Banksin herbaarion silloiselta kuraattorilta, jolle Kew'n ja muiden tärkeiden puutarhojen kasvit lähetettiin nimettäviksi. Jonas Dryander, Banksin toinen avustaja, auttoi myös Aitonia. Kuoltuaan William Aitonin seuraajaksi Kewin johtajaksi tuli hänen poikansa William Townsend Aiton. Hänen toinen poikansa John Townsend Aiton vastasi Windsorin kuninkaallisesta puutarhasta.

## Lähteet

## Aiheesta muualla
Tähti (Wöyh!)

**Tähti** on Wöyh! -yhtyeen viides studioalbumi, joka julkaistiin 6. tammikuuta 2023. Albumin sävellyksistä vastaa Antti Hyyrynen, ja sanoituksista Jussi Hyyrynen.
## Kappaleet
# 
# 
# 
# 
# 
# 
# 
# 
# 

## Arvostelut
* Kaaoszine: 

## Lähteet
European Le Mans Series -kausi 2021

**European Le Mans Series -kausi 2021** oli European Le Mans Series -sarjan 18. kausi. Kausi alkoi 18. huhtikuuta Espanjan Barcelonassa ja päättyi 24. lokakuuta Portugalin Algarvessa.

Kilpailijat ajoivat LMP2, LMP3 ja LMGTE-luokissa.

## Kilpailukalenteri

## Tulokset

## Lähteet
Hanne Harlem

**Hanne Harlem** (s. 20. marraskuuta 1964 Oslo) on norjalainen juristi ja Työväenpuolueen poliitikko. Hän toimi Norjan oikeusministerinä 2000–2001.

Harlemin isä Gudmund Harlem toimi Norjan sosiaaliministerinä ja puolustusministerinä 1950- ja 1960-luvuilla. Harlemin sisko Gro Harlem Brundtland on Norjan entinen pääministeri.

## Lähteet

## Aiheesta muualla
* ''Hanne Harlem'' Norjan suurkäräjien verkkosivuilla
Maria Chiara

**Maria Chiara** (s. 1939 Oderzo) on italialainen oopperalaulaja, joka on äänialaltaan sopraano. Hän esiintyi varhaisella urallaan lyyrisissä rooleissa, mutta tuli sittemmin tunnetuksi myös dramaattisena sopraanona.

Chiara opiskeli Venetsian Conservatorio Benedetto Marcellossa vuosina 1960–1965 basso Antonio Cassinellin johdolla. Hän myös meni Cassinellin kanssa naimisiin. Lisäksi Chiara oli Maria Carbonen oppilaana Torinossa. Hän teki debyyttinsä vuonna 1965 Desdemonan roolissa Giuseppe Verdin *[[Otello (Verdi)|Otellon]]* esityksessä Dogen palatsissa. Tämän jälkeen hänet kutsuttiin esiintymään Amsterdamiin, Brysseliin, Pariisiin ja Napolin Teatro San Carloon. Chiara esiintyi ensimmäisen kerran Arena di Veronan festivaalilla vuonna 1969 Liùna (*[[Turandot]]*); hänen kanssaan esiintyi Plácido Domingo. Vuonna 1970 Chiara esiintyi Arena di Veronan festivaalilla Micaelan roolissa *[[Carmen]]issa*.

1970-luvulla Chiara oli aktiivinen eri puolilla Eurooppaa. Hän teki esimerkiksi Münchenin- ja Wienin-debyyttinsä vuonna 1970. Berliinissä, Hampurissa ja Maggio Musicale Fiorentino -juhlilla hän esiintyi ensimmäisen kerran vuonna 1971. Chiara teki La Scalan -debyyttinsä vuonna 1972 Micaelan roolissa ja Covent Gardenin -debyyttinsä Liùna vuonna 1973. Yhdysvalloissa hän esiintyi ensimmäisen kerran Giacomo Puccinin *[[Manon Lescaut]]in* nimiroolissa Chicagossa 1977. Vielä samana vuonna hän esiintyi Metropolitan-oopperassa Violettana (*[[La traviata]]*). Chiara oli ottanut varhaisen askeleen kohti aiempaa dramaattisia rooleja jo esiintymällä *[[Tosca]]n* nimiroolissa Teatro San Carlossa 1974. 1980–1990-luvuilla hän esiintyi monesti *[[Aida]]n* nimiroolissa, esimerkiksi Arena di Veronan festivaalilla vuosina 1980–1986 ja Luciano Pavarottin kanssa La Scalassa vuonna 1985.

Chiara jatkoi musiikin parissa toimimista aktiivisena opettajana näyttämöltä vetäytymisensä jälkeen.

## Lähteet
Seitsemän viisasta mestaria

**Seitsemän viisasta mestaria** () on keskiaikainen, viidestätoista novellista koostuva runomuotoinen teos. Teoksen päähenkilön nimenä on Syntipas tai Sindibâd. Se on lähtöisin Persiasta, ja siitä tehtiin 800-luvulta alkaen erikielisiä käännöksiä ja proosatekstejä. Näin siitä muodostui helppolukuinen kansankirja, jonka erikielisissä käännöksissä on monia eri vaikutteita. Teoksia julkaistiin eri nimillä, kuten *Sinbad-kirja*, *Sindibâd*, *Filosofi Syntipaksen kirja*, *Historia septem sapientum*, *Sept Sages de Rome* ja *Sieben weise Meister* (vuodelta 1473).

Teoksen oletetaan olevan alun perin Intiasta, mutta sen vanhin tunnettu versio on 800-luvun Persiasta. 

## Lähteet

## Aiheesta muualla

*Seven Wise Masters. Encyclopedia Britannnica. Wikisource.
Karjalohjan työväentalo

**Karjalohjan  työväentalo** on Särkijärven kylässä Karjalohjalla Lohjan kaupungissa sijaitseva työväentalo. 

## Historiaa
Karjalohjan työväenyhdistys perustettiin vuonna 1906. Vuonna 1907 yhdistyksessä oli 32 jäsentä, 24 miestä ja 8 naista. Yhdistys asetti vuonna 1907 rakennustoimikunnan, joka aloitti heti tontin etsinnän työväentaloa varten. Maaliskuussa 1909 ostettiin tontti Särkijärven rannalta 400 markalla. Tämän jälkeen ostettiin osa Varppulan talon vanhasta asuinrakennuksesta työväentalon tarpeiksi. Myös hirsiä hankittiin talon rakennuspuiksi. Yhdistyksen rahat hupenivat näihin ostoihin, ja lisäksi piti ottaa lainaa paikalliselta torpparilta ja Karjalohjan Säästöpankilta. Yhdistys oli saanut lainat maksetuiksi vuonna 1917. Työväentalon rakennustyöt aloitettiin vuonna 1909, ja samana vuonna pidettiin jo ensimmäiset arpajaiset omassa talossa. Talon vihkiäiset olivat lokakuussa 1909.

Vuonna 1917 Hangossa maihin nousseita saksalaissotilaita majoitettiin työväentalossa. Talo saatiin takaisin yhdistyksen haltuun toukokuussa 1919 huonossa kunnossa. Kirjasto oli hävinnyt, ja irtaimisto oli rikki. Yhdistyksen lippu oli kadonnut, eikä sitä saatu koskaan takaisin. Talon korjaus aloitettiin vuonna 1920. Vuonna 1931 työväentalon ovia ja ikkunoita tervattiin. Viranomaiset saivat tekijät heti kiinni, ja heidät tuomittiin maksamaan sakkoja ja korvauksia työväenyhdistykselle. Tämä oli harvinaista lapualaisvuosina.

## Rakennus
Työväentalo on voitu pitää hyvässä kunnossa enimmäkseen arpajaistuotoilla. Vuonna 1980 työväentaloa uudistettiin. Siihen rakennettiin uusi ravintolaosa ja nykyaikaiset saniteettitilat.

## Toimintaa työväentalolla
Työväentalolla järjestettiin ensimmäinen vappujuhla jo valmistumisvuonna 1909. Myös hyvin menestyneitä iltamia järjestettiin. Aluksi humalaiset aiheuttivat iltamissa häiriöitä. Nimismies kielsikin työväentalolla iltamat ja ohjelmalliset viikkokokoukset. Lähettyvillä toimi viinakauppiaita ja pontikkatehtailijoita, joita onnistuttiin saamaan syytteeseen laittomasta toiminnasta. Työväentalosta ei haluttu roskaväen metelöimispaikkaa.

Työväentalon tärkein tapahtuma on ollut jokavuotinen arpajaisjuhla. Sitä on vietetty talon pihapiirissä. Ohjelmassa on ollut kilpailuja, pelejä ja poliittinen tilannekatsaus. Juhla on kerännyt aina suuren joukon väkeä. Vaikka rahoilla olisi ollut tarvetta omaankin käyttöön, lahjoitettiin vuonna 1922 tuotoista 20 prosenttia varattomille kansakoululaisille ja vuonna 1929 osa tuotoista Särkijärven kansakoulun vähävaraisten oppilaiden vaatetukseen. Talo on edelleen käytössä, ja sitä vuokrataan erilaisiin tapahtumiin.

## Lähteet
Lukuhaaste

**Lukuhaaste** on usein listan muodossa esitetty vaihteleva määrä tehtäviä, joissa luetaan erilaisia kirjoja. Haasteiksi nimetyt tehtävät innostavat lukemaan monipuolisesti. Lukuhaasteet hyödyntävät myös yhteisöllisyyttä ja sosiaalista mediaa.

Kunkin haastekohdan suorittaminen vaatii yleensä tietynlaisen kirjan lukemista. Haasteena voi olla lukea punakantinen kirja tai alaikäisestä päähenkilöstä kertova romaani. Kouluissa käytössä olevasta lukudiplomista poiketen kirjat voi valita vapaasti ja säännöt ovat väljiä.

Suomessa tunnetuimpia lukuhaasteita on Helsingin seudun kirjastojen Helmet-lukuhaaste, mutta monilla kirjastoilla on omansa, ja haasteita suunnataan eri ikäisille. Listan ohella haasteet voidaan tuoda esille esimerkiksi bingoruudukon avulla. Tehtävänä voi olla myös lukea tietty minuuttimäärä eri paikoissa, villasukat jalassa tai taskulampun valossa.

Lukuhaasteita järjestetään Suomen ulkopuolella muun muassa Australiassa Premier's Reading Challenge ja PopSugar Reading Challenge sekä Englannissa Summer Reading Challenge 1999 alkaen.

## Lähteet
Bateman

**Bateman** on muun muassa seuraavien henkilöiden sukunimi:

* Gabriel Bateman (s. 2004), yhdysvaltalainen lapsinäyttelijä
* Jason Bateman (s. 1969), yhdysvaltalainen näyttelijä, ohjaaja ja tuottaja
* Justine Bateman (s. 1966), yhdysvaltalainen näyttelijä

## Kuvitteettiset henkilöt
* Patrick Bateman, Bret Easton Ellisin romaanin Amerikan Psykon protagonisti ja kertoja
Theophilus London

**Theophilus London** (s. 1987 Trinidad) on yhdysvaltalainen rap-artisti ja laulaja.

Trinidadilaissyntyinen London vietti lapsuutensa New Yorkissa. Hän on julkaissut levyjä vuodesta 2011 lähtien. Hänen toistaiseksi merkittävin levynsä on *Bebey* (2020). Londonista tehtiin katoamisilmoitus joulukuussa 2022. Häneen oli viimeksi saatu yhteys 15. lokakuuta 2022. Hän oli siihen asti aktiivinen Instagramissa. Perhe on ollut viimeksi yhteydessä häneen heinäkuussa 2022. London löytyi tammikuun alussa kutakuinkin kunnossa.

## Lähteet

## Aiheesta muualla
Letsile Tebogo

**Letsile Tebogo** (s. 7. kesäkuuta 2003) on botswanalainen pikajuoksija ja olympiavoittaja sekä viestin maailmanmestari.

Tebogo voitti 100 metrin kultamitalin kaksi kertaa peräkkäin yleisurheilun alle 20-vuotiaiden MM-kisoissa vuosina 2021 ajalla 10,19 ja 2022 alle 20-vuotiaiden maailmanennätysajalla 9,91. Ennätys on edelleen hänen hallussaan. Hän saavutti kummallakin kerralla 200 metrillä hopeaa.

Tebogo voitti 200 metrin Afrikan-mestaruuden Saint Pierressä 2022 tuulituloksella 20,26. Saman vuoden Eugenen MM-kilpailuissa hän karsiutui 100 metrin välierissä. Heinäkuussa 2023 Tebogo juoksi Afrikan ennätyksen 200 metrin matkalla aikaan 19,50.

Tebogo voitti 100 metrin hopeaa Budapestin MM-kilpailuissa 2023 maansa ennätysajalla 9,88. 200 metrillä hän saavutti pronssia ajalla 19,81. Hän juoksi toisen osuuden Botswanan voittaessa kultaa World Athletics Relays -kilpailujen 4&nbsp;×&nbsp;400&nbsp;metrin viestissä Nassaussa 2024. Pariisin olympialaisissa 2024 hän voitti 200 metrin kultaa Afrikan ennätysajalla 19,46. 100 metrillä hän sijoittui kuudenneksi Botswanan ennätyksellä 9,86. 4&nbsp;×&nbsp;400&nbsp;metrin viestissä hän juoksi ankkuriosuuden Botswanan saavuttaessa hopeaa Afrikan ennätysajalla 2.54,53.

Tebogo juoksi Tokion MM-kilpailuissa 2025 toisen osuuden Botswanan kultajoukkueessa 4&nbsp;×&nbsp;400&nbsp;metrin viestissä. 200 metrillä hän sijoittui neljänneksi. 100 metrin loppukilpailusta hänet hylättiin vilppilähdön vuoksi.

Tebogo on voittanut kahdeksan Timanttiliigan osakilpailua, joista seitsemän 200 ja yhden 100 metrillä, vuosina 2023–2025.

Tebogon lempinimi on ”Schoolboy” nuorena saavutetun menestyksen myötä. Itsevarman tyylinsä ja ennätystensä vuoksi Tebogoa on verrattu nuoreen Usain Boltiin.

## Lähteet